29.7.2022
EL
Επίσημη Εφημερίδα της Ευρωπαϊκής Ένωσης
L 200/25
ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/1322 ΤΗΣ ΕΠΙΤΡΟΠΗΣ της 25ης Ιουλίου 2022 για την τροποποίηση του εκτελεστικού κανονισμού (ΕΕ) 2021/632 όσον αφορά τους καταλόγους προϊόντων ζωικής προέλευσης, ζωικών υποπροϊόντων και σύνθετων προϊόντων που υπόκεινται σε επίσημους ελέγχους σε συνοριακούς σταθμούς ελέγχου (Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ.
999/2001, (ΕΚ) αριθ.
396/2005, (ΕΚ) αριθ.
1069/2009, (ΕΚ) αριθ.
1107/2009, (ΕΕ) αριθ.
1151/2012, (ΕΕ) αριθ.
652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ.
1/2005 και (ΕΚ) αριθ.
1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ.
854/2004 και (ΕΚ) αριθ.
882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (1), και ιδίως το άρθρο 47 παράγραφος 2 πρώτο εδάφιο στοιχείο α), Εκτιμώντας τα ακόλουθα: (1)
Ο εκτελεστικός κανονισμός (ΕΕ) 2021/632 της Επιτροπής (2) ορίζει καταλόγους με ζώα και προϊόντα ζωικής προέλευσης, ζωικό αναπαραγωγικό υλικό, ζωικά υποπροϊόντα και παράγωγα προϊόντα, σύνθετα προϊόντα, καθώς και σανό και άχυρο, που πρέπει να παρουσιάζονται για επίσημους ελέγχους σε συνοριακούς σταθμούς ελέγχου, με αναγραφή των αντίστοιχων κωδικών συνδυασμένης ονοματολογίας (στο εξής: κωδικοί ΣΟ) που προβλέπεται στον κανονισμό (ΕΟΚ) αριθ.
2658/87 του Συμβουλίου (3).
(2)
Τα άρθρα 3, 5 και 12 του κατ’ εξουσιοδότηση κανονισμού (ΕΕ) 2019/625 της Επιτροπής (4) προβλέπουν απαιτήσεις εισαγωγής για τα φορτία αγαθών που αναφέρονται με ορισμένους κωδικούς ΣΟ και κωδικούς του Εναρμονισμένου Συστήματος (στο εξής: κωδικοί ΕΣ) στο δεύτερο μέρος του παραρτήματος I του κανονισμού (ΕΟΚ) αριθ.
2658/87.
Οι εν λόγω διατάξεις τροποποιήθηκαν με τον κατ’ εξουσιοδότηση κανονισμό (ΕΕ) 2022/887 της Επιτροπής (5).
Ο κατ’ εξουσιοδότηση κανονισμός (ΕΕ) 2022/887 αποσαφηνίζει τους εφαρμοστέους κωδικούς, προσθέτοντας κωδικούς που λείπουν και αφαιρώντας κωδικούς που δεν είναι πλέον συναφείς.
Ως εκ τούτου, είναι σκόπιμο να προστεθούν στους καταλόγους του παραρτήματος του εκτελεστικού κανονισμού (ΕΕ) 2021/632 οι κλάσεις και οι κωδικοί ΣΟ 0901, 1902 19, 1904 10 30, 1904 10 90, 1904 20, 1904 90 80, 2008 99, 2906, 2936 και 3002 49 00, ώστε να αποφεύγονται τυχόν ασάφειες όσον αφορά τα φορτία αγαθών που υπόκεινται σε επίσημους ελέγχους σε συνοριακούς σταθμούς ελέγχου.
(1) ΕΕ L 95 της 7.4.2017, σ. 1.
(2) Εκτελεστικός κανονισμός (ΕΕ) 2021/632 της Επιτροπής, της 13ης Απριλίου 2021, για τη θέσπιση κανόνων εφαρμογής του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τους καταλόγους ζώων, προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων και παράγωγων προϊόντων, σύνθετων προϊόντων, καθώς και σανού και άχυρου που υποβάλλονται σε επίσημους ελέγχους σε συνοριακούς σταθμούς ελέγχου, και για την κατάργηση του εκτελεστικού κανονισμού (ΕΕ) 2019/2007 της Επιτροπής και της απόφασης 2007/275/ΕΚ της Επιτροπής (ΕΕ L 132 της 19.4.2021, σ. 24).
(3) Κανονισμός (ΕΟΚ) αριθ.
2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
(4) Κατ’ εξουσιοδότηση κανονισμός (ΕΕ) 2019/625 της Επιτροπής, της 4ης Μαρτίου 2019, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τις απαιτήσεις για την είσοδο στην Ένωση φορτίων ορισμένων ζώων και αγαθών που προορίζονται για κατανάλωση από τον άνθρωπο (ΕΕ L 131 της 17.5.2019, σ. 18).
(5) Κατ’ εξουσιοδότηση κανονισμός (ΕΕ) 2022/887 της Επιτροπής της 28ης Μαρτίου 2022 για την τροποποίηση του κατ’ εξουσιοδότηση κανονισμού (ΕΕ) 2019/625 όσον αφορά κωδικούς της Συνδυασμένης Ονοματολογίας και του Εναρμονισμένου Συστήματος, καθώς και τους όρους εισαγωγής ορισμένων σύνθετων προϊόντων, για την τροποποίηση του κατ’ εξουσιοδότηση κανονισμού (ΕΕ) 2019/2122 όσον αφορά ορισμένα αγαθά και πτηνά συντροφιάς που εξαιρούνται από τους επίσημους ελέγχους στους συνοριακούς σταθμούς ελέγχου, και για την τροποποίηση του κατ’ εξουσιοδότηση κανονισμού (ΕΕ) 2021/630 όσον αφορά τις απαιτήσεις για τα σύνθετα προϊόντα που εξαιρούνται από τους επίσημους ελέγχους στους συνοριακούς σταθμούς ελέγχου (ΕΕ L 154 της 7.6.2022, σ.
23).